b"\n_START_ARTICLE_\nChris Columbus\n_START_SECTION_\nBiografia\n_START_PARAGRAPH_\nVa ser criat a Ohio. Curs\xc3\xa0 estudis a l'escola de cinema de Nova York, i va vendre el seu primer gui\xc3\xb3 quan cursava el segon any de la carrera (tot i que mai es va produir). Despr\xc3\xa9s de graduar-s'hi, intent\xc3\xa0 vendre el seu quart llibret, Gremlins (1984), el qual no va tenir molt d'\xc3\xa8xit fins que Steven Spielberg s'interess\xc3\xa0 en ell. Es trasllada a Los Angeles i hi treball\xc3\xa0 al llibret durant un any. A m\xc3\xa9s, col\xc2\xb7labor\xc3\xa0 amb Spielberg en uns altres dos guions: The Goonies i Young Sherlock Holmes, ambd\xc3\xb3s el 1985, i el 1987 llen\xc3\xa7\xc3\xa0 la seva carrera com a director amb Adventures in Babysitting. El 1990, el tamb\xc3\xa9 director John Hughes va oferir-li l'oportunitat de dirigir el seu propi gui\xc3\xb3, Sol a casa, que va sorprendre a Hollywood en convertir-se en la com\xc3\xa8dia m\xc3\xa9s rendible de tots els temps. El 2001 dirig\xc3\xad Harry Potter i la pedra filosofal i el 2002 Harry Potter i la cambra secreta. Entre els seus futurs projectes es troba l'adaptaci\xc3\xb3 de la novel\xc2\xb7la de Rick Riordan El lladre del raig._NEWLINE_T\xc3\xa9 una filla anomenada Eleanor Columbus, que interpreta Susan Bones a Harry Potter."